open-index/open-wikipedia-markdown huggingface dataset:
קרייזלר איירפלו

**קרייזלר איירפלו** (באנגלית: **Chrysler Airflow**) היא מכונית סלון מתוצרת יצרנית הרכב האמריקאית **[[קרייזלר]]** שיוצרה בין השנים 1934–1937 בארצות הברית.

## "קרייזלר איירפלו"
במכוניות מסורתיות של שנות ה-30 של המאה ה-20 ההיה העיצוב הדו-ארגזי הטיפוסי, עם כ -65% מהמשקל מעל הגלגלים האחוריים. כשהוא עמוס בנוסעים, חלוקת המשקל נטתה לחוסר איזון נוסף, ועלתה ל-75% ומעלה מעל הגלגלים האחוריים. התוצאה הייתה מאפייני נסיעה לא בטוחה בכבישים חלקלקים. 

חלוקת משקל חדשנית בדגם "קרייזלר איירפלו" החדשה של קרייזלר נבעה מהצורך בדינמיקה חדשנית. המנוע הועבר קדימה מעל הגלגלים הקדמיים בהשוואה לרכבים המסורתיים באותה תקופה, והנוסעים כולם הועברו קדימה כך שנוסעי המושב האחורי ישבו בתוך בסיס הגלגלים, ולא על גבי הציר האחורי. חלוקת המשקל הייתה בערך 54% מהמשקל על הגלגלים הקדמיים, שהסתכמו בכמעט 50-50 עם הנוסעים, והביאו לשיעורי קפיצים נוחים יותר, ואיכות נסיעה מעולה בהרבה. 

דגם "קרייזלר איירפלו" היה נמוך בהשוואה למכוניות אחרות בכבישים אמריקאים. עבודות הסורג של המכונית התפלסו קדימה ולכיוון מטה ויצרו מראה מפל.

כל החלונות היו עשויים זכוכית בטיחות. הנוסעים הובלו בגוף פלדה מלא, בתקופה בה יצרני רכב כמו ג'נרל מוטורס, פורד ואפילו קרייזלר עצמה המשיכו להשתמש בחלקי מסגרת מבניים מעץ בגופי המכונית שלהם.

המושב הקדמי היה רחב יותר מאשר במכוניות אחרות והמושב האחורי היה עמוק יותר.  בסך הכל, המכונית הייתה בעלת יחס כוח יותר למשקל טוב יותר, וההשלמות המבניות שלה היו חזקות יותר מדגמים אחרים. 

תאוצה דגם "קרייזלר איירפלו" בין 0–100 קמ"ש היא 19.5 שניות.

### מכירות

* 732 יחידות (דגם קופה)  - שנת 1934.
* 7,226 יחידות (דגם סדאן) - שנת 1934.
* 307 יחידות (דגם קופה)  - שנת 1955.
* 4,617 יחידות (דגם סדאן) - שנת 1935.
* 110 יחידות (דגם קופה)  - שנת 1936.
* 1,590 יחידות (דגם סדאן) - שנת 1936.
* 230 יחידות (דגם קופה)  - שנת 1937.
* 4,370 יחידות (דגם סדאן) - שנת 1937.

## תצורות
* 4 דלתות - סדאן.
* 2 דלתות - קופה.

## תמונות

קובץ:Chrysler Airflow 1934 Gilmore Car Museum 2011-11-11 02-37-37.jpg | "קרייזלר איירפלו", שנת 1934 
קובץ:37 Chrysler Airflow (8942227413).jpg | "קרייזלר איירפלו", שנת 1937 
קובץ:Chrysler CU Airflow Eight Sedan 1934.jpg | "קרייזלר איירפלו", שנת 1934 
קובץ:1937 Chrysler Airflow (41361036754).jpg | "קרייזלר איירפלו", שנת 1937 
קובץ:MHV Chrysler Airflow 01.jpg | "קרייזלר איירפלו" 
קובץ:MHV Chrysler Airflow 02.jpg | "קרייזלר איירפלו" 
קובץ:'34 chrysler airflow interior.JPG | "קרייזלר איירפלו", שנת 1934 - מבט ללוח מחוונים
קובץ:Vliegtuigbouwer Anthony Fokker staand naast een Chrysler Airflow automobiel met , Bestanddeelnr 190-0233.jpg | "קרייזלר איירפלו", שנת 1934 


## ראו גם
* קרייזלר
* דה סוטו איירפלו

## קישורים חיצוניים

* 
* 

## הערות שוליים

קטגוריה:מכוניות סלון
קטגוריה:מכוניות קופה
קטגוריה:דגמי מכוניות שהושקו ב-1934
קטגוריה:מכוניות אמריקאיות
קטגוריה:רכבי קרייזלר
לארי איש הכבלים

שמאל|ממוזער|ויטני ב-2007
**לארי איש הכבלים** (באנגלית: **Larry the Cable Guy**), שם הבמה של **דניאל לורנס ויטני** (**Daniel Lawrence Whitney**; נולד ב-17 בפברואר 1963) הוא קומיקאי, סטנדאפיסט, שחקן, ומפיק אמריקאי.
## ביוגרפיה
נולד וגדל בפוני סיטי  שבנברסקה כאחד משלושה אחים למשפחת חקלאים בחווה לגידול חזירים. למד לימודי דרמה ותיאטרון בווסט פאלם ביץ' ובאוניברסיטת נברסקה–לינקולן. 

שותפיו למעונות הסטודנטים הגיעו מחגורת התנ"ך, וכך אימץ ויטני מבטא דרומי, שהפך לאחד מסימני ההיכר שלו.

מתגורר כיום בלינקולן, בירת נברסקה עם אשתו ושני ילדיהם. אוהד את קבוצת הפוטבול המקומית  המתחרה בדרג הגבוה ביותר בארצות הברית במסגרת ה-NCAA. חבר במשמר הלאומי של ארצות הברית ונדבן של בתי-ספר מקומיים ובתי חולים לילדים. הופיע במספר הופעות לגיוס תרומות.

## קריירה
הקריירה של ויטני התחילה בשנות ה-90, עם הופעתו במגוון תוכניות רדיו מקומיות, במגוון מדינות, ביניהן נברסקה, פלורידה, טקסס, מרילנד, קנזס וניו המפשייר.

לאחר התחלה פושרת בסטנדאפ, החל ויטני לנסות ולהופיע בתור דמות של איש כבלים, הכולל סטראוטיפים מובהקים של רד נק, מבטא דרומי כבד, וסלוגן חוזר - "!Git-R-Done".

שני אלבומי הסטנדאפ הראשונים שלו: Lord, I Apologize מ-2001 ו- The Right to Bare Arms מ-2005 זיכו אותו בתעודת "זהב" מאיגוד תעשיית ההקלטות האמריקאי. בשנת 2007 יצא אלבום שלישי בשם Morning Constitutions.

בשנת 2006 יצא סרט הקאלט בכיכובו: "Larry the Cable Guy: Health Inspector", שבו ויטני מככב כלארי איש הכבלים, שבמקרה זה נהפך למשגיח בריאות אשר סוגר מסעדות בעלות היגיינה מפוקפקת.

באותה שנה לוהק ויטני לתפקיד דיבוב כדמותו של הגרר מטור בסרט "מכוניות" של פיקסאר. בהמשך דיבב את מטור בסרטים ובסדרות אחרות בזיכיון "מכוניות", ביניהם "מטור ואור הרפאים", "מכוניות 2", "מכוניות 3" ו"מכוניות מצוירות" .

ב-2011 יצאה סדרה בערוץ ההיסטוריה בכיכובו - "Only in America with Larry the Cable Guy". הסדרה זכתה להצלחה עם מעל 4 מיליון צפיות. חברת מזון מהיר מדקוטה הצפונית בשם Bektrom Foods קראה לקו מוצרים על שמו.

## פילמוגרפיה חלקית
**סרטים**
*Blue Collar Comedy Tour: The Movie
*Larry the Cable Guy: Health Inspector
*סדרת "מכוניות" של פיקסאר
*מתנה בלתי אפשרית 2
*חג המולד של מדיאה (2013)
**טלוויזיה**
*Blue Collar TV
*Cars Toons
*Only in America with Larry the Cable Guy
*מכוניות בדרכים (2022) - דיבוב 

## קישורים חיצוניים

* 

## הערות שוליים

קטגוריה:סטנדאפיסטים אמריקאים
קטגוריה:מדבבים אמריקאים
קטגוריה:קומיקאים אמריקאים
קטגוריה:בדרנים אמריקאים
קטגוריה:זוכי פרס המוזיקה של בילבורד
קטגוריה:משתתפי הזמר במסכה (תוכנית טלוויזיה אמריקאית)
קטגוריה:אמני וורנר רקורדס
קטגוריה:אמריקאים שנולדו ב-1963
הרברט לום

**הרברט לום** (בצ'כית: **Herbert Lom**; 11 בספטמבר 1917 – 27 בספטמבר 2012) היה שחקן קולנוע אנגלי, יליד האימפריה האוסטרו-הונגרית. בקריירה של שישה עשורים, הוא שיחק בתפקידים רבים של הדמות הרעה או הפושע. לום היה ידוע בהגייה המדויקת שלו של השפה האנגלית. מהסרטים הגדולים בהם הופיע ישנם את "הפנתר הוורוד"ו"ומלחמה ושלום".

## ביוגרפיה
נולד בשם **הרברט צ'ארלס אנגלו קוחאצ'ביץ' צה שלודרפצ'רו** (בגרמנית: Herbert Karel Angelo Kuchačevič ze Schluderpacheru) בפראג (אז חלק מהאימפריה האוסטרו-הונגרית וכיום בירת צ'כיה) לאב צ'כי ואם יהודיה. למשפחתו של לום היה תואר אצולה בן מאות שנים.

הסרט הראשון שבו השתתף היה הסרט הצ'כוסלובקי *Žena pod křížem* ("אישה מתחת לצלב" 1937) ולאחריו ב-*Boží mlýny* ("טחנות הרוח של אלהים" 1938). הופעותיו המוקדמות היו בעיקר בתפקידי עזר. בזמן הזה גם החליף את שם המשפחה שלו ל-"לום" (שמשמעותו "מכרה" בצ'כית) היות שזה היה השם הקצר ביותר אשר מצא בספר הטלפונים.

עקב כיבוש צ'כוסלובקיה על ידי גרמניה הנאצית, היגר לום לבריטניה בשנת 1939. הוא הופיע רבות בסרטים בריטיים לאורך שנות ה-40, בדרך כלל בתפקידי נבל, אם כי מאוחר יותר הופיע גם בקומדיות. למרות מוצאה היהודי של אמו, הוריו של לום שרדו ובהמשך הצטרפו אליו לאנגליה.

ב-1942 הופיע בסרט "מר פיט הצעיר" בתפקיד נפוליאון בונפרטה.

ב-1953 הופיע לום בתור מלך סיאם בהפקה המקורית של המחזמר המלך ואני של רוג'רס והמרשטיין בלונדון. הפתיחה נערכה בתיאטרון דרורי ליין ב-8 באוקטובר 1953 ונערכו 926 הצגות שלו. ניתן לשמוע את לום בהקלטה של המחזמר. כמה שנים מאוחר ב-1955 יותר הופיע לום יחד עם פיטר סלרס ואלק גינס בסרט The Ladykillers. ב-1957 הופע ביחד עם רוברט מיצ'ם, ג'ק למון וריטה הייוורת' בסרט Fire Down Below. בשנות ה-60 כיכב במספר סרטים ביניהם ספרטקוס (1960), אל סיד (1961) אי התעלומות (1961), בחזרה מן האפר (1965) וגמביט (1966). בהמשך לום כיכב בסדרת הטלוויזיה היחידה שלו The Human Jungle. בתקופה זאת שיחה בסרט אימה עם תקציב נמוך בשם Mark of the Devil אשר נודע בסצנות הגרפיות שלו של אלימות ועינויים. בתי קולנוע נהגו לחלק לצופים שקיות הקאה בכניסה לסרט. הוא המשיך להופיע במספר סרטי אימה, מביניהם ביצוע קולנועי לסיפור הקצר של אדגר אלן פו הרציחות ברחוב מורג.

ב-1980 שיחק בסרט "משחקי ריגול" לצידו של וולטר מתאו.

בשנת 1991 שיחק בסרט האימה האיטלקי "The Devil's Daughter".

ככל הנראה לום ידוע ביותר בעבור כך ששיחק את צ׳רלס דרייפוס, הממונה על אינספקטור קלוזו, בפנתר הוורוד של בלייק אדוארדס. לצד זה הוא הופיע בביצוע הקולנועי של עשרה כושים קטנים מאת אגאתה כריסטי.

במהלך חייו כתב לום שני ספרים. אחד אודות המחזאי האנגלי כרסיטופר מרלו (*Enter a Spy: The Double Life of Christopher Marlowe*, 1978), והשני אודות המהפכה הצרפתית (*Dr Guillotine: The Eccentric Exploits of an Early Scientist*, 1992).

לום נפטר בשנתו ב-27 בספטמבר 2012 בגיל 95.

## קישורים חיצוניים

* 
* 

## הערות שוליים

קטגוריה:שחקני קולנוע וטלוויזיה יהודים בריטים
קטגוריה:שחקני קולנוע וטלוויזיה צ'כים
קטגוריה:סופרים יהודים בריטים
קטגוריה:מהגרים מצ'כוסלובקיה לממלכה המאוחדת
קטגוריה:בריטים שנולדו ב-1917
קטגוריה:בריטים שנפטרו ב-2012
שברולט S-10 בלייזר

**שברולט S-10 בלייזר** (באנגלית: **Chevrolet S-10 Blazer**, קרוי גם: **GMC S-15 Jimmy**) מוגדר SUV, מתוצרת יצרנית הרכב האמריקאית **[[שברולט]]**, חברת בת של ג'נרל מוטורס אשר יוצר בין השנים 1982–2012.

## תצורות [[SUV]]
* SUV קומפקטי  - יוצר בין השנים 1982–1994.
* SUV - יוצר בין השנים 1995–2005.

### תצורות

* 2 דלתות SUV.
* 4 דלתות SUV.

### הנעות
* הנעה קדמית.
* הנעה 4x4.

## דור ראשון

* יוצר בין השנים 1982–1993.
* יוצר בארצות הברית וונצואלה.

## דור שני
* יוצר בין השנים 1994–2012.
* יוצר בארצות הברית (1994–2001), קנדה (1994–2005), מקסיקו (1994–2005), ברזיל (1997–2012) ונצואלה, אינדונזיה, רוסיה (1996–1998) והרפובליקה העממית של סין.
* דרגות גימור: "Base", "LS", "LT", "LT", "Xtreme", "ZR2 Off-road Trim".

## תמונות

קובץ:1994ChevroletBlazer-front.jpg | "שברולט S-10 בלייזר", שנת 1994
קובץ:Chevrolet Blazer.jpg | "שברולט S-10 בלייזר"
קובץ:Chevrolet S-10 Blazer.jpg | "שברולט S-10 בלייזר"
קובץ:Early TrailBlazer.JPG  | "שברולט S-10 בלייזר"
קובץ:1994ChevroletBlazer-rear.jpg | "שברולט S-10 בלייזר", שנת 1994



קובץ:Chevy Blazer.jpg | "שברולט S-10 בלייזר"
קובץ:1998-2005 Chevrolet S-10 Blazer LS.jpg | "שברולט S-10 בלייזר"
קובץ:Tipblazer.JPG | "שברולט S-10 בלייזר", 3 דלתות, שנת 1996



קובץ:BlazerPR.jpg | "שברולט S-10 בלייזר" השייכת ל-"Aguadilla City Police Department"  בעיר "Aguadilla, Puerto Rico"  בפוארטו ריקו
קובץ:Federal Reserve Police car.jpg | "שברולט S-10 בלייזר" בעיר סנט לואיס במדינת מיזורי
קובץ:St Johns County Sheriff Dept FL USA.jpg | "שברולט S-10 בלייזר" במחוז "St. Johns County, Florida"  בפלורידה
קובץ:Blazerviatura pmesp.jpg  | "שברולט S-10 בלייזר" בשרות משטרת ברזיל


## ראו גם
* שברולט
* שברולט K5 בלייזר  
* שברולט בלייזר (2018)

## קישורים חיצוניים

* 
* 

## הערות שוליים

קטגוריה:רכבי שטח ופנאי גדולים
קטגוריה:דגמי מכוניות שהושקו ב-1982
קטגוריה:כלי רכב אמריקאיים
קטגוריה:כלי רכב המיוצרים בקנדה
קטגוריה:כלי רכב המיוצרים באינדונזיה
קטגוריה:כלי רכב המורכבים בברזיל
קטגוריה:כלי רכב המורכבים בוונצואלה
קטגוריה:כלי רכב המורכבים ברוסיה
קטגוריה:כלי רכב המיוצרים במקסיקו
S10 בלייזר
בלינדה בנצ'יץ'

**בלינדה בנצ'יץ**' (בסלובקית: **Belinda Bencic**; נולדה ב-10 במרץ 1997) היא טניסאית שווייצרית מקצוענית. מדורגת במקום חמישי בעולם (3 בפברואר 2020) בדירוג ה-WTA, דירוג השיא שלה.

הישג השיא שלה הוא עלייה לשלב חצי גמר בגראנד סלאם, באליפות ארצות הברית (2019).

## ביוגרפיה
בנצ'יץ' נולדה בפלוויל, שווייץ. הוריה נולדו בצ'כוסלובקיה. משפחתו של אביה הגיעה לשווייץ בשנת 1968 עם הפלישה הסובייטית לצ'כוסלובקיה. אביה היה שחקן הוקי קרח מקצוען בליגה הראשונה בשווייץ. אמה הייתה שחקנית כדוריד מצטיינת. היא החלה להתאמן בטניס בהדרכתו של אביה כבר מגיל 4. כנערה צעירה היא דורגה במקום ראשון בעולם לגילה.

### 2015
באליפות וימבלדון שנערכה ביולי 2015 הגיעה בנצ'יץ' לשלב שמינית הגמר שבו הפסידה לויקטוריה אזרנקה מבלארוס (23 בעולם) בשתי מערכות (2–6, 3-6). בסיבוב השלישי היא ניצחה את באתני מטק-סנדס מארצות הברית בשתי מערכות (5–7, 5-7).

### 2016
באליפות אוסטרליה הפתוחה שנערכה בינואר 2016 הגיעה בנצ'יץ' לשלב שמינית הגמר שבו הפסידה למריה שרפובה מרוסיה (5 בעולם) בשתי מערכות (7-5, 7-5). בסיבוב הראשון היא ניצחה את אליסון ריסקה מארצות הברית בשתי מערכות (4–6, 3-6), בסיבוב השני היא ניצחה את טימאה בבוש מהונגריה בשתי מערכות (3–6, 3-6) ובסיבוב השלישי היא ניצחה את קטרינה בונדרנקו מאוקראינה ב-3 מערכות (6-4, 2-6, 4-6).

### 2018
באליפות וימבלדון שנערכה ביולי 2018 הגיעה בנצ'יץ' לשלב שמינית הגמר שבו הפסידה לאנגליקה קרבר מגרמניה (11 בעולם) בשתי מערכות (6-3, 7-67-5), בהמשך זכתה קרבר בתואר. בסיבוב הראשון היא הפתיעה וניצחה את קרולין גרסיה מצרפת (6 בעולם) בשתי מערכות (6-72-7, 3-6), בסיבוב השני היא ניצחה את אליסון ריסקה ב-3 מערכות (6-1, 6-710-12, 2-6) ובסיבוב השלישי היא ניצחה את קרלה סוארס נבארו מספרד (27 בעולם) בשתי מערכות (1–6, 6-73-7).

### 2019
באליפות ארצות הברית שנערכה בספטמבר 2019 הגיעה בנצ'יץ' לשלב חצי הגמר שבו הפסידה לביאנקה אנדרסקו מקנדה (15 בעולם) בשתי מערכות (7-6 7-3, 7-5) שלבסוף אף זכתה בתואר. בסיבוב השני היא ניצחה את אליזה קורנה מצרפת ב-3 מערכות (4–6, 6-1, 2-6) ובסיבוב הרביעי היא חלה הפתע גדולה לאחר שניצחה את האלופה המכהנת והמדורגת 1 בעולם נאומי אוסקה מיפן בשתי מערכות (5–7, 4-6).

## קישורים חיצוניים

* 

קטגוריה:טניסאיות שווייצריות
קטגוריה:טניסאיות באולימפיאדת טוקיו (2020)
קטגוריה:אלופות אולימפיות: טניס
קטגוריה:זוכות מדליית כסף אולימפית: טניס
קטגוריה:קנדיות שנולדו ב-1997
Easy (יישום)

**Easy** (נכתב גם "**איזי**") היא חברת תוכנה המספקת פלטפורמה לחיבור בין אנשים לעסקים מקומיים בעזרת מנוע חיפוש ובאמצעות הנגשת נתונים על אודות עסקים, נקודות עניין, בעלי עסקים, אירועים ועוד בישראל. האלגוריתם של האתר והמידע בתוכו מתעדכנים באופן קבוע. ל־easy ישנו יישום לאייפון ולאנדרואיד, ויש לו גם גרסה באנגלית.

מנוע החיפוש הושק בשנת 2011. נכון לשנת 2022 מועסקים בחברה 70 עובדים, ומעל 2 מיליון ישראלים משתמשים באפליקציית easy.

בינואר 2017 דורגה האפליקציה בידי אתר Geektime במקום הראשון מבין האפליקציות הישראליות.

## אופן השימוש
השימוש הבסיסי ב־easy מתבצע בעזרת טלפונים חכמים ושירותי GPS.

נושאי התוכן מחולקים לפי הצרכים היומיומיים של הגולשים, למשל - "לאכול", "לקנות", "לבלות" וכדומה, כאשר דירוג העסקים נקבע על סמך ציון easy.

האפליקציה מציגה מידע אובייקטיבי ושימושי על עסקים בישראל - כתובות, טלפונים, שעות פתיחה, ביקורות, תמונות ועוד. רשימת העסקים המוצגת עבור נושא חיפוש קונקרטי, מסודרת תוך התחשבות במיקום המשתמש ובאיכות העסקים. קיימות אלפי רשימות שונות אותן ניתן לסנן לפי קריטריונים שונים.

## ציון easy
דירוג העסקים (ציון easy) מבוסס על ציונים וביקורות מכל רחבי הרשת - אתרים, רשתות חברתיות, וציונים לעסקים שניתנים על ידי משתמשי easy. ציון easy לעסקים מתעדכן בצורה אוטומטית ויומיומית ומייצג את כלל מדדי איכות העסק - ציוני גולשים, פופולריות, שירותי העסק ועוד.

## easy לבעלי עסקים
בעלי עסקים יכולים לתפוס בעלות על עמודי העסקים שלהם ב־easy, לעדכן בהם מידע ולנהל אותם בחינם. שירותים נוספים ניתנים בתשלום.

האלגוריתם של האתר והמידע בתוכו מתעדכנים באופן שוטף, דבר המאפשר צבירת נתונים רבים בנוגע לעסקים בישראל, כמו שעות פתיחה וסגירה של עסקים, מיקומים בהם יש מקבץ גדול של עסקים מאותו תחום ועוד. נתונים אלו מאפשרים לבעלי עסקים להסיק מסקנות ולנבא היכן כדאי לפתוח את העסק הבא.

## קישורים חיצוניים
* 

## הערות שוליים

קטגוריה:מנועי חיפוש
קטגוריה:יישומונים
המופע המבולבל של יובל

**המופע המבולבל של יובל** היא סדרת ילדים ישראלית בכיכובו של יובל המבולבל המשודרת בערוץ הופ!. הסדרה עצמה זכתה לסדרת-בת בשם "המופע המבולבל של יובל- גם אתם יכולים" שבו יובל מלמד את הצופים כל מיני דברים בהתאם לנושאי הפרקים ששודרו כגון: להטוטי כדור, קיפול בלונים וכו'.

הסדרה זכתה למועמדות לפרסי האקדמיה הישראלית לטלוויזיה על פרס "הסדרה לגיל הרך".

## עלילה
בכל ערב יובל המבולבל מופיע באולם ההופעות אותו מנהלת גברת בראבו. יובל מתאמן בכל יום לקראת המופע שיערך בערב וחבריו עוזרים לו להתגבר על כל הקשיים וללמד אותו שהוא יכול לעשות כמעט הכול.

## הדמויות
* יובל שם-טוב - יובל המבולבל
* כנרת לימוני - גברת בראבו
* אייל נחמיאס - סטקאטו
* רועי צדוק - הוקוס
* טל אידיסיס - טוטו
* גרשון וייסרפירר - טוני

## קישורים חיצוניים
* 
* המופע המבולבל של יובל, באתר הופ! ילדות ישראלית
* 

## הערות שוליים

קטגוריה:סדרות ערוץ הופ!
קטגוריה:סדרות טלוויזיה ישראליות לילדים
קטגוריה:סדרות ילדים של ברוש הפקות
קטגוריה:יובל המבולבל
קטגוריה:תוכניות וסדרות טלוויזיה שצולמו באולפני ברודקאסט
יחסי ספרד–קומורו

**יחסי ספרד–קומורו** הם היחסים הדיפלומטיים הרשמיים שבין **[[ספרד|ממלכת ספרד]]** לבין **[[קומורו|האיחוד של איי קומורו]]**.

## סקירה כללית
היחסים שבין ספרד לקומורו כוננו ב-1 במרץ 1983.

הנוכחות הכלכלית העיקרית של ספרד בקומורו היא של ציי אוניות דייג טונה שב. האוניות העוגנות בקומורו נהנות מתוצאותיו של הסכם הדייג של המדינה עם האיחוד האירופי. בקומורו רואים במגזר התיירות כמגזר פוטנציאלי מאוד לפיתוח. חברות מלונות ספרדיות שכבר פועלות באזור בוחנות הקמת מלונות גם בקומורו. ניתן להגיד את אותו הדבר לגבי תחום הגז והנפט המתפתח במדינה.

אף על פי העובדה שקומורו לא זוכה להתייחסות רבה מצד התוכניות לשיתוף פעולה של ספרד, ספרד משתפת פעולה עם קומורו דרך האיחוד האירופי.

## נציגויות דיפלומטיות
* קומורו אינה מיוצגת בספרד, הן בדרג השגרירות והן בדרג הקונסולרי. קומורו האמינה את שגרירותה שבפריז, בירת צרפת, על ספרד.
* ספרד אינה מיוצגת בקומורו בדרג השגרירות. ספרד מיוצגת בקומורו בדרג הקונסולרי באמצעות קונסוליה רשמית שהיא מחזיקה במורוני, בירת המדינה. ספרד האמינה את שגרירותה שבפרטוריה, בירת דרום אפריקה, על קומורו.

## קישורים חיצוניים
* Ficha de Unión de Comoras, אתר משרד החוץ של ספרד

## הערות שוליים

קטגוריה:ערכים ללא קטגוריות פיזיות - יחסי חוץ
שברולט בלייזר (2018)

**שברולט בלייזר** (באנגלית: **Chevrolet Blazer**) הוא קרוסאובר בגודל בינוני עם מאפייני SUV מתוצרת יצרנית הרכב המקסיקנית **Ramos Arizpe Assembly** , חברת בת של ג'נרל מוטורס אשר מיוצר מדצמבר 2018 במקסיקו.

**Ramos Arizpe Assembly** , מייצרת דגמי מכוניות של חברות הבת של "ג'נרל מוטורס", כגון: שברולט, ביואיק, GMC, קדילאק.

בשנת 2022 עברה הבלייזר מתיחת פנים קלה לעיצוב החיצוני ומסך גדול יותר.

## מאפיינים
* דגמי "שברולט בלייזר" ששווקו מדצמבר 2018, שווקו כמודל שנת הדגם 2019.
* 27 היחידות הראשונות מהדגם נמכרו בדצמבר 2018.
* 5 דלתות.
* 5 נוסעים.
* מנוע קדמי.
* מנוע בנזין.

### סוגי הנעות
* הנעה קדמית.
* הנעה כפולה 4x4.

## תמונות

קובץ:2019 Chevrolet Blazer RS 3.6L, front 8.18.19.jpg | שברולט בלייזר 2019
קובץ:2019 Chevrolet Blazer RS 3.6L, rear 8.18.19.jpg | שברולט בלייזר 2019


## ראו גם
* שברולט
* שברולט S-10 בלייזר
* שברולט K5 בלייזר

## קישורים חיצוניים

* 
* 
* 
* 
* שברולט בלייזר, האתר הרשמי בעברית

## הערות שוליים

קטגוריה:רכבי שטח ופנאי גדולים
קטגוריה:דגמי מכוניות שהושקו ב-2018
קטגוריה:כלי רכב המיוצרים במקסיקו
בלייזר 2018
קלאדקהקה

**קלאדקהקה** (בשוודית: **Kladdkaka**, מילולית: "עוגת בוץ שוקולד") היא עוגה מהמטבח השוודי. העוגה מזכירה במרקמה חומיות ותוכה רך ודביק. נהוג לאכול את העוגה עם שמנת או עם גלידת וניל ואוכמניות.

## היסטוריה
מקורה של העוגה אינו ידוע בוודאות. קיימות מספר השערות:
* העוגה יוצרה בעקבות הבראוניז או בעקבות מתכון של עוגת שוקולד דומה מצרפת.
* העוגה נוצרה לראשונה בעת מלחמת העולם השנייה כאשר היה חוסר בסודה לשתייה בשוודיה.
* העוגה לא הופיעה לפני שנת 1968.

קטגוריה:המטבח השוודי
קטגוריה:עוגות
קטגוריה:קינוחי שוקולד
קטגוריה:עוגות שוקולד
מבחן ביאורט

שמאל|ממוזער|250px|הצבע האופייני בתוצאה חיובית למבחן ביורט
**מבחן ביאורט** (הנקרא באנגלית גם **מבחן פיוטרובסקי**) היא תגובה כימית הבאה לגלות נוכחות קשרים פפטידיים בתמיסה הנבדקת. התגובה מבוססת על כך שבנוכחות הקשר הפפטידי יון נחושת בעל דרגת חמצון 2+ יוצר קומפלקס בתמיסה אלקלית בצבע סגלגל.

התגובה מאפשרת לגלות את ריכוז החלבונים כי זה נמצא ביחס ישר עם כמות חומצות אמינו בפפטיד. כך שעוצמת הצבע בגל 540 ננומטרים, בהתאם לחוק בר-למברט, הוא ביחס ישר לכמות הפפטיד.

הריאגנט שמשתמשים בו למבחן איננו מכיל ביאורט  אך למולקולה הזו המבחן הזה יוצא חיובי גם כן ומכאן מגיע שמו.

בתגובה נחושת עם דרגת חמצון 2+ מתחברת לחנקנים שבתמיסה ועוברת חיזור לדרגת חמצון 1+. התגובה רגישה לבופרים של טריס ואמוניה מה שעושה אותה ללא שימושית אם הפפטידים הוצעו ממשקע של סולפט אמוניה. התגובה אינה רגישה מספיק לכם הכי מתאימה לשימוש עם רקמות תאים ומקורות אחרים עשירים בפפטידים.

## ריאגנט ביאורט
הריאגנט של המבחן מורכב מנתרן הידרוקסידי, הידראט נחושת גופרתית ו שנוסף לכלציה וייצוב יוני נחושת.

## אופן ביצוע המבחן
תמיסה מימית הופכים לבסיסית בעזרת בסיס חזק (תמיסה של 1% הידרוקסיד נתרן או אשלגן). בהמשך מוסיפים כמה טיפות של נחושת גופרתית מומסת במים. בריכוז בין 5 ל 160 מ"ג למ"ל פפטידים בתמיסה היא תהפוך לסגלגלה. רק הפפטידים עם אורך של לפחות שלוש חומצות אמינו תיתן שינוי ספקטרלי מספיק למדידה.

## קישורים חיצוניים

## הערות שוליים

קטגוריה:שיטות חלבונים
קטגוריה:ביולוגיה: שיטות ומכשור
קטגוריה:כימיה אנליטית
קני קריימר

**קני קריימר** (באנגלית: **Kenny Kramer**; נולד במאי 1943) הוא סטנדאפיסט אמריקאי. דמותו היוותה השראה לדמות קוזמו קריימר מן הסדרה "סיינפלד".

## ביוגרפיה
קריימר גדל ברובע הברונקס בניו יורק ונזרק מבית הספר בגיל 17. הוא יהודי במוצאו. הוא מכר מגזינים, היה מנהל להקת רגאיי, והופיע באופן לא סדיר כסטנדאפיסט עד שנת 1981. בהמשך ולמשך מספר שנים נהג למכור בדיסקוטקים, תכשיטים זולים שהיו זורחים בחושך. הוא התגורר במבנה "מנהטן פלאזה" בשכונת הל'ס קיטשן שבמנהטן, בו מתגוררים אמנים בדיור מסובסד, סמוך מאוד לחדרו של לארי דייוויד מיוצרי הסדרה "סיינפלד", והיו ביניהם יחסי ידידות.
דמותו היוותה השראה לדמות "קוזמו קריימר" שגולמה בסדרה סיינפלד על ידי מייקל ריצ'רדס. דייוויד אמר שקני מעט אקסצנטרי והוא יהיה דמות מתאימה לסדרה. חלק גדול ממאפייניו של קריימר המקורי כגון האובססיה לגולף, פירות, ג'קוזי, הוצאת פריטים מהמקרר, וחשיבה על רעיונות והמצאות מוזרים, נכנסו לסדרה בגילומו של ריצ'רדס.

## הסדרה סיינפלד
מייקל ריצ'רדס העדיף לא להפגש עם קני כדי ללמוד את דמותו, והעדיף ליצור את דמותו ללא עזרה שכזו. לכך ניתן ביטוי בסדרה סיינפלד, בעונה הרביעית שלה בפרק "הפיילוט".

במקור הייתה אמורה דמותו להיקרא בשם "קסלר" וכך גם נקראה הדמות בפרק הראשון של הסדרה, זאת עקב חששו של לארי דייוויד מכך שקני קריימר ינצל את השימוש בשמו בסדרה לצרכיו. עם זאת, ג'רי סיינפלד חשב שהשם קריימר הוא נכס שחבל לוותר עליו.

קני קריימר החל להוביל סיורים בניו יורק בעקבות הסדרה בעת שזו שודרה, והמשיך בקיומם גם לאחר שירדה מן המסכים, תחת השמות "Kramer's Reality Tour" ו-"Kramer's Reality Road Show". הסיורים מלווים באוטובוס עסקו במאחורי הקלעים של הסדרה. פרודיה על סיורים אלה הוצגה בפרק "כיפות המאפין" בסיינפלד, בעת שקוזמו קריימר הוביל סיור באוטובוס שנקרא "The Peterman Reality Tour". בעונה השלישית של ה-DVD של הסדרה סיינפלד, שולבה התוספת הדוקומנטרית "Kramer vs. Kramer: Kenny to Cosmo".

## מחוץ לסדרה סיינפלד
קריימר עבד ככתב בתוכנית Hard Copy שעסקה בעולם הבידור. בשנת 1997 ניסה להיות מועמד המפלגה הדמוקרטית לראשות עיריית ניו יורק אך לא קיבל את המועמדות מטעמה. בשנת 2001 לאחר פנייה אליו מצד המפלגה הליברטריאנית לרוץ לראשות עיריית ניו יורק הגיע קריימר למקום השביעי עם 1408 קולות.

בשנת 2013 הוא הוסמך לחתן זוגות בניו יורק.

## קישורים חיצוניים

* 

## הערות שוליים

קטגוריה:סטנדאפיסטים אמריקאים
קטגוריה:סיינפלד
קטגוריה:אמריקאים ממוצא יהודי
קטגוריה:אמריקאים שנולדו ב-1943
פיליפ מקסימיליאן אופיץ

**פיליפ מקסימיליאן אופיץ** (בגרמנית: **Philipp Maximilian Opiz**; 5 ביוני 1787 – 20 במאי 1858, פראג) היה בוטנאי גרמני מממלכת בוהמיה.

## ביוגרפיה
פיליפ מקסימיליאן אופיץ נולד בעיירה צ'סלאב. הוא כיהן במספר תפקידים ציבוריים והחל משנת 1838 הועסק במערכת שמירת על היערות.

הוא היה בין הראשונים שהחלו באופן יסודי חקר של הצומח בצ'כיה. הוא אסף אוסף גדול שכיום נמצא במוזיאון ליד פראג.

בשנת 1817 הוא הקים ארגון שמטרתו היה החלפת מידע ודוגמאות של פרחים, חרקים וזרעים. לקראת בשנת 1858 בבעלות הארגון היה אוסף שכלל 1,700,000 פריטים.

בשנים 1823–1830 הוא היה עורך של עיתון Naturalientausch.

בשנת 1818 הוא פרסם Flora cryptogamica Bohemiae. בשנת 1836 ביחד עם פרנץ קסאבר פיבר ובוטנאים נוספים הוא פרסם ספר Oekonomisch-technische Flora Böhmens.

על שמו נקראו מספר צמחים וסוגי צמחים.

## קישורים חיצוניים

* תיאור פרסומים

קטגוריה:בוטנאים גרמנים
קטגוריה:גרמנים שנולדו ב-1787
קטגוריה:גרמנים שנפטרו ב-1858
בית הכנסת קהל חדש בסרייבו

**בית הכנסת הספרדי "קהל חדש" בסרייבו** (בלאדינו: **Kal Nuevo/Muevo**) היה בית כנסת אשר פעל בעיר סרייבו בבוסניה, בין השנים 1746–1930. בהמשך, שימש המבנה קן של תנועת השומר הצעיר בקרב קהילת סרייבו. ב-1984 נפתחה במקום גלריית "ההיכל החדש" (בבוסנית: Galerija Novi hram) שהיא שלוחה של "המוזיאון היהודי של בוסניה והרצגובינה" השוכן בבית הכנסת קהל ישן הממוקם בסמוך.

## היסטוריה

קהילה יהודית ספרדית התקיימה בסרייבו החל מאמצע המאה ה-16. ב-1581 נחנך "בית הכנסת קהל ישן" אשר מוקם בתוך שכונת החצר היהודית בעיר שנקראה "אֶל קוֹרְטִיז'וֹ" (El Cortijo, מלאדינו: החצר). באוקטובר 1697, במהלך מלחמת האימפריה העות'מאנית-הליגה הקדושה (1683–1699), כבשו האוסטרים בפיקודו של הנסיך אויגן מסבויה את סרייבו והעלו באש את הרובע היהודי, ובכלל זה את בית הכנסת קהל ישן. ב-1739 שבה השליטה בסרייבו לידי העות'מאנים והוחל בשיקום הקהילה ומוסדותיה.

## המבנה
ב-1739 לאחר שחזרו העות'מאנים לשלוט בעיר, נתונה הייתה הקהילה במצב כלכלי קשה הן בשל נזקי הרכוש הכבדים שנגרמו בעיר והן בשל הסכומים הגבוהים אשר שולמו לנסיך אויגן מסבויה מפקד צבא ממלכת הבסבורג כדמי פדיון שבויים של רבני ונכבדי הקהילה. בית הכנסת "קהל חדש" חרב בשרפה שהציתו האוסטרים ועבודות השיקום נמשכו שנים ארוכות, גם בשל עלותן. ב-1746 הוקם מבנה בית הכנסת "קהל חדש" אשר שרת את הקהילה ומוסדותיה במהלך תקופת השיקום. ב-1788 נפגע המבנה בדליקה שפרצה באזור. ב-1794 אישר הוואלי העות'מאני לבני הקהילה לשקם את בית הכנסת והוא שוקם ונפתח מחדש ב-1820. ב-1827 הסתיימו עבודות השיקום בבית הכנסת "קהל ישן".

בית הכנסת "קהל חדש" היה קטן יותר מ"קהל ישן" ונבנה בסמוך אליו. מיקומו במנח צפון לדרום והוא מכוסה גג רעפים. הכניסה לאולם התפילה הייתה מצד הצפוני. הקומה השנייה שימשה לעזרת נשים. ב-1930 עם חנוכתו של בית הכנסת קהל גדול הופסק השימוש במבנה לתפילות, ושוכן בו קן של תנועת "השומר הצעיר". לאחר חורבן יהדות סרייבו בשואת יהודי יוגוסלביה נותר המבנה ללא שימוש. ב-1984 שופץ המבנה ושוכנה בו גלריה המהווה שלוחה של המוזיאון היהודי של בוסניה השוכן בבית הכנסת "קהל ישן" הסמוך. החל מ-1997 מופעל המקום על ידי אגודת "לה בנוולנצייה" (La Benevolencija) של קהילת סרייבו.

## קישורים חיצוניים

* 
* בית הכנסת קהל חדש, באתר המרכז לאמנות יהודית

## ביאורים

## הערות שוליים

קהל חדש
סרייבו
קנווי איילנד

**קנווי איילנד** (באנגלית: **Canvey Island**) הוא אי ועיירה המהווים אזור אדמיניסטרטיבי (civil parish) במפגש בין התמזה לים הצפוני, במחוז אסקס, שבמזרח אנגליה.

## מאפיינים
שטח האי כ-18.4 קמ"ר ואוכלוסייתו מונה מעט למעלה מ-40 אלף תושבים. האי מופרד מהיבשת על ידי רשת של נחלים.

גובהו מעט מעל גובה פני הים, ובשל כך הוא בסכנה גבוהה להצפות וגאות חריגה, אולם התקיים בו יישוב כבר מלפני כ-2,000 שנה, בעת הפלישה הרומאית לבריטניה.

האי היה חקלאי ברובו המכריע עד למאה העשרים, שבה החלו לצוץ בו אתרי תיירות ונופש, בעיקר בין השנים 1911–1951. ההצפה הקטסטרופלית שהכתה בו בשנת 1953 הרסה כליל את האי, ובה נספו 58 תושבים, ופונו כ-13,000.

בשנת 2017, לאור נסיקה ביוקר המחיה בצפון לונדון, היגרו יחד לאי כ-6 משפחות בעלות אופי חסידי. במהלך השנים מאז הקהלה גדלה במהירות יחסית ונכון ל-2023 מונה למעלה ממאה משפחות חרדיות, ברובן הגדול חסידיות. התפתחות הקהלה סוקרה מספר פעמים בתקשורת הבריטית הארצית, כולל כתבה דוקומנטרית באורך של כ-45 דקות ב-BBC.

## קישורים חיצוניים

* 
* 

## הערות שוליים

קטגוריה:אנגליה: איים
קטגוריה:אסקס
קטגוריה:איים בים הצפוני
קרפדה אסייתית מצויה

**קרפדה אסייתית מצויה** (שם מדעי: *Duttaphrynus melanostictus*) היא מין של דו-חיים ממשפחת הקרפדיים החי בדרום אסיה ובדרום-מזרח אסיה והפכה למין פולש במדגסקר, גינאה החדשה וכמה מאיי אינדונזיה וגם באוסטרליה. קרפדות אלה מתרבות בעת המונסון, אז מאות קרפדות צעירות מנתרות במספרים גדולים.

זוהי קרפדה באורך 20 ס"מ והיא בעלת עור נוקשה בצבע צהוב בהיר וירוק עם גבשושיות דמויות חרוזים בצבע שחור ואחרות בצבע לבן. הקרפדה עגלגלה ובעלת רכסים נמוכים לאורך ראשה, מעל החוטם, ליד העיניים ומאחוריהם ובעלת גבשושיות מוצקות המזכירות קוצים על גבה. לקרפדה עפעפיים שקופות בצבע כתום ושחור וסביבם חלל בהיר אך מוגדר בגבולות שחורים. עור התוף של הקרפדה כתום. היא בעלת גפיים קצרות עם כריות דביקות, שבעזרתן הזכרים נצמדים לנקבות בעת הרבייה.

הקרפדה ניזונה מחרקים ופרוקי-רגליים נוספים, ואף עקרבים בעזרת לשונה הדביקה. היא להוטה בעיקר אחרי טרמיטים מכונפים העפים בעת שגם הקרפדה מתרבה. היא עצמה בעלת מעט טורפים עקב הרעל החזק הבולט מעורה בעת לחץ. רעל זה יכול לגרום להתקף לב, האצת לחץ ולעיתים גם למוות. עם זאת מספר חקלאים למדו לאכול את הקרפדה תוך שהם מקפידים להסיר את עורה במהירות.

קרפדה זו חיה בצפון פקיסטן, הודו (לרבות איי אנדמן וניקובר), סרי לנקה, נפאל, בנגלדש, בורמה, תאילנד, לאוס, וייטנאם, קמבודיה, דרום סין, טאיוואן, הונג קונג ומקאו. הקרפדות נצפו עד גובה 1,800 מטרים. לרוב הן חיות במקווי מים רדודים ובשלוליות אך נמצאו גם בערים.

## קישורים חיצוניים

## הערות שוליים

קטגוריה:בעלי חיים שתוארו ב-1799
קטגוריה:טקסונים שתוארו בידי יוהאן גוטלוב שניידר
קטגוריה:קרפדיים
קטגוריה:הודו: דו-חיים
לוריס איטי סונדלי

**לוריס איטי סונדלי** (שם מדעי: *Nycticebus coucang*) הוא מין של פרימט איטי משפחת הלוריסיים מהסוג לוריס איטי. הוא חי בדרום תאילנד וסינגפור, מערב מלזיה,
בסומטרה ובעוד איים קטנים באינדונזיה אך לא באי ג'אווה שם חי המין לוריס איטי ג'אווה ובאי בורנאו שם חיים המינים לוריס איטי קיאן ולוריס איטי בורנאי. מקור שמו הוא מתפוצתו באיי סונדה.

## מאפיינים
לוריס זה מגיע לאורך 27–38 ס"מ ולמשקל 599–685 גרם והוא בעל פרווה חומה-אדמונית עד זהובה עם פס כהה על עורפו וגבו ופנים בהירות עם "מסיכה" בצבע הגוף בין העיניים לאף שסביבתו לבנה. החוטם דק וורוד והעיניים גדולות ביותר וכתומות כהות. הוא בעל אוזניים זקורות ואפורות וכפות גדולות. מתחת לבית השחי שלו ישנם בלוטות המייצרות ארס, תכונה נדירה ביותר אצל יונקים.

הלוריס הוא פרימט איטי שוכן עצים הפעיל בלילה אז הוא יוצא לשוטט ולחפש מזון של צוף פרחים, פירות, וגומי עצים וכן חסרי חוליות גדולים כמו עשים, חגבים, גמלי שלמה, עכבישים וטרף דומה ולעיתים גם חולייתנים קטנים. הלוריס הורג את טרפו באמצעות הארס שהוא מייצר ומלקק בכפות רגליו.

בין טורפיו של הלוריס בטבע מצויים עיט נצי מצויץ, פיתון מרושת ואף אורנגאוטן סומטרי תועד כטורף שלו לעיתים. האיום העיקרי על הלוריס הוא האדם, הצד אותו לרפואה עממית, הורס את סביבתו וסוחר בלוריסים כחיות מחמד.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי פיטר בודארט
קטגוריה:לוריס איטי
קטגוריה:סומטרה: יונקים
קטגוריה:בעלי חיים שתוארו ב-1785
אשבורן–פרנקפורט

**אשבורן–פרנקפורט** (בגרמנית: **Eschborn-Frankfurt**) הוא מרוץ אופני כביש מדרג ה-UCI World Tour בגרמניה, מאשבורן  לפרנקפורט ומתקיים מאז 1962. שיאן הניצחונות במרוץ הוא אלכסנדר קריסטוף הנורווגי שניצח ארבע פעמים.

מ-2017, המרוץ הוא חלק מסבב מרוצי הוורלד טור. הוא מאורגן על ידי ארגון הספורט אמורי, שמארגן גם את הטור דה פראנס, הוואלטה אספנייה, הפריז–ניס, הפריז–רובה ומרוצים בכירים נוספים.
המרוץ מתקיים באופן רציף משנת 1962, אך בשנת 2015 בוטל בשל חשש מפעילות טרור באזור וב-2020 בוטל בשל מגפת הקורונה בגרמניה.

## מנצחים אחרונים

## קישורים חיצוניים

* 

קטגוריה:מרוצי אופניים
קטגוריה:תחרויות ספורט בגרמניה
קטגוריה:גרמניה: אופניים
קטגוריה:מרוצי_וורלד_טור
קחי לך

"**קחי לך**" הוא סינגל שלישי מתוך האלבום ניסים שקופים של הזמרת-יוצרת הישראלית ריטה בהשתתפות בתה משי קלינשטיין, שיצא לאור ב-15 באוקטובר 2017.

ריטה ומשי הופיעו עם השיר בהופעת בכורה בתוכנית טלוויזיה "מחר שבת" ששודרה ב-3 בנובמבר 2017.

## רקע
בצאת הסינגל סיפרה ריטה איך השיר נוצר: "בגיל 21, משי החליטה לנסוע לטיול אחרי צבא. לאור ההחלטה כתבתי לה מכתב, שהיה מעין "צידה לדרך". כשעבדתי על האלבום, שלחתי את המכתב למלחין מוכשר, בשם אלנתן שלום, והוא ערך את הטקסט והלחין עבורו לחן מקסים. בהתרגשות, שלחתי למשי את הלחן והיא בתגובה, שלחה טקסט שהיא כתבה. תשובה שלה כבת לאם. באותו הרגע, שתינו הבנו, שנולד לנו דואט".

משי סיפרה על השיר: "מה שמיוחד בשיר 'קחי לך' זה שהוא לא תוכנן בשום צורה. הרבה פעמים מתכננים: עכשיו כותבים שיר, כותבים דואט. השיר הזה לא נכתב ככה, אלא קרה ממש בטעות, ואולי מכאן הקסם שלו [...]. המילים בשיר הן קצה הקרחון של הרגשות שלנו, של האהבה שלנו."

## הפקה
* ריטה - מילים
* משי קלינשטיין - מילים
* אלנתן שלום - לחן
* גלעד שמואלי - פסנתר, קלידים, תופים, עיבוד, הפקה מוזיקלית, אולפן הקלטות
* יאיר גורן - ייעוץ מוזיקלי, מיקס
* דודי בר דוד - גיטרות
* יוגב גלוסמן - בס
* עדי גולדשטיין - קלידים
* ג'ון דייוויס - מאסטרינג
* יעל יעקבי - עיצוב

## מיקומי שיא

## רשימת השמעה

## קישורים חיצוניים

* 
* 

## הערות שוליים

קטגוריה:שירי ריטה
קטגוריה:שירים בעברית
קטגוריה:שירים שנכתבו על ידי ריטה
קטגוריה:שירים שהופקו על ידי גלעד שמואלי
קטגוריה:סינגלים בהוצאת הליקון
סמסונג גלקסי 5

**סמסונג גלקסי 5**, (נקרא גם *Samsung GT-I5500*, *Samsung GT-I5503*, *Samsung GT-I5510M*, *Samsung Galaxy Europa*, *Samsung Galaxy 550*, *Samsung Corby Smartphone* ו־*Samsung Corby Android* בכמה מדינות), הוא טלפון חכם. הוא משתמש במערכת ההפעלה אנדרואיד עם קוד פתוח. הוא הוכרז ב־15 ביוני 2010.

## מפרט
גודל הטלפון הוא  x  x . הוא נשלח עם מערכת הפעלה אנדרואיד אקלר 2.1 (או 2.2 FroYo) ותומך בפרוטוקול הטלפוניה הסלולרית HSDPA ("3.5G") במהירות 7.2 מגה בייט / שניות. ממשק המשתמש כולל מסך מגע קיבולי אך אינו תומך בריבוי מגע כפי שנמצא בסמארטפונים מתקדמים. מסך ה־ תומך ברזולוציית QVGA (240 x 320 פיקסלים) עם עומק צבע של 16M. תכונות התקשורת כוללות Bluetooth, 3G, Wi-Fi ו־A-GPS.

## אנדרואיד
כאשר יצא במקור, הטלפון הגיע עם אנדרואיד 2.1 כמערכת ההפעלה המותקנת מראש. נכון לאוגוסט 2011, רוב הטלפונים מועברים באמצעות אנדרואיד 2.2 FroYo. ספקים מסוימים מאפשרים עדכון מ־Android 2.1 ל־2.2 דרך חבילת התוכנה של Samsung Kies, המצורפת לטלפון. FroYo הביא לטלפון הרבה תכונות חדשות, כולל חיוג קולי.

## ראו גם
* סמסונג גלקסי S
* Tab Galaxy Galaxy

## קישורים חיצוניים

* 

## הערות שוליים

5
קטגוריה:מכשירי אנדרואיד
קטגוריה:מכשירים שהושקו ב-2010
KDE neon

**KDE neon** היא הפצת לינוקס, המפתוחת על ידי KDE ומבוססת על גרסאות LTS של אובונטו. KDE טוענת כי KDE neon אינה "הפצת KDE", אלא ארכיון עדכני של חבילות KDE ו־Qt.

## תוכנה
כהפצה המפותחת על ידי KDE, היא כוללת את סביבת שולחן העבודה KDE Plasma 6, עם כל תוכניות ברירת המחדל המגיעות עמה. לשם התקנת ההפצה, בעבר השתמשה בתוכנית ההתקנה של אובונטו (Ubiquity), אך בשנת 2017 זה הוחלף לכלי בשם Calamares. עד למאי 2018, התבססה על גרסת 16.04 של אובונטו. החל מחודש זה היא מתבססת על גרסה 18.04.

### גרסאות
להפצה מספר סוגי גרסאות:
* גרסה למשתמשים - הגרסה האחרונה והיציבה ביותר של ההפצה, נועדה לכלל המשתמשים.
* גרסת בדיקה - גרסה של ההפצה הכוללת תוכנה עדכנית יותר מזו שבגרסה היציבה האחרונה.
* גרסה לא יציבה - הכוללת תוכנה עדכנית יותר מבגרסת ההפצה שנבנתה שלא מענף הפיתוח הרשמי של הגרסאות היציבות.
* גרסת מפתחים - כמו הגרסה הלא יציבה, אך כוללת גם ספריות פיתוח.

## חומרה
KDE מפיצה ביחד עם חברת המחשבים Slimbook שני מחשבים ניידים המותקנים עם ההפצה מראש: KDE Slimbook ו־KDE Slimbook II, שהושקו בשנים 2017 ו־2018 בהתאמה.

כמו כן, ההפצה תומכת במחשבים מארכיטקטורת 64 סיביות בלבד.

## קישורים חיצוניים

* 

* דף ההפצה באתר DistroWatch

## הערות שוליים

קטגוריה:הפצות של GNU/לינוקס
אייזיאה ריידר

**אייזיאה ריידר הבן** (באנגלית: **.Isaiah Rider Jr**; נולד ב-12 במרץ 1971) הוא כדורסלן עבר אמריקאי, אשר שיחק בליגת ה-NBA בין השנים 1993–2001. ממוצעיו הכוללים לאורך הקריירה הם 16.7 נקודות, 3.8 ריבאונדים ו-2.7 אסיסטים למשחק.

## קריירת מכללות
ריידר נולד בעיר אוקלנד שבקליפורניה, ובין השנים 1989–1991 למד ב"מכללה הקהילתית אלן קאונטי" אשר במזרח קנזס וב"מכללת אנטלופ ואלי" אשר בלנקסטר, קליפורניה. בשנת 1991 עבר ללמוד באוניברסיטת נבדה בלאס וגאס ("UNLV"), אותה עזבו באותה שנה כוכבי קבוצת הכדורסל לארי ג'ונסון, סטייסי אוגמון וגרג אנתוני. בהיעדרם הוביל ריידר את קלעי הקבוצה עם ממוצע של 20.7 נקודות למשחק, אך UNLV לא הורשתה להשתתף בטורניר אליפות המכללות בשל הפרת תקנות ליגת המכללות בשנים קודמות. את עונת 1992/1993 סיים ריידר כקלעי השני בכל ה-NCAA עם 29.1 נקודות למשחק, זכה בפרס השחקן המצטיין של מחוז ה-Big West ונבחר לחמישייה השנייה של העונה בליגת המכללות ("Second-Team All-American").

## קריירת משחק
בדראפט ה-NBA 1993 נלקח ריידר בבחירה החמישית, על ידי מינסוטה טימברוולבס. במהלך עונת הרוקי שלו זכה בתחרות ההטבעות, לאחר שגבר בסיבוב הגמר על שון קמפ ורוברט פאק. לאורך העונה קלע 16.6 נקודות בממוצע למשחק, ובסיומה נבחר לחמישיית הרוקיז של העונה. בשתי העונות הבאות היה הקלעי המוביל של הטימברוולבס, עם ממוצע של 20.0 נקודות למשחק, אך הקבוצה ניצחה ב-21 וב-26 משחקים בלבד, בהתאמה.

ביולי 1996, לאחר 3 עונות במינסוטה, הועבר ריידר בטרייד לפורטלנד טרייל בלייזרס. בעונת  השלים חמישייה פותחת חזקה לצד דיימון סטודמאייר, ראשיד וולאס, בריאן גרנט וארווידאס סאבוניס, אשר הוליכה את פורטלנד לשלב גמר האזור המערבי. לאורך הפלייאוף היה ריידר הקלעי המוביל של הקבוצה, עם 16.5 נקודות למשחק, בטרם הודחה על ידי סן אנטוניו ספרס בסדרת גמר המערב.

לקראת עונת  נשלח יחד עם ג'ים ג'קסון בטרייד לאטלנטה הוקס, בתמורה לסטיב סמית' ואד גריי. בעונתו היחידה באטלנטה הוביל את קלעיה עם 19.3 נקודות למשחק, אך ההוקס לא העפילו לפלייאוף לראשונה מזה 8 עונות. הייתה זו העונה השביעית ברציפות אותה מסיים ריידר כאחד משני הקלעים המובילים של קבוצתו.

בעונת  זכה באליפות ה-NBA כשחקן לוס אנג'לס לייקרס, במדיה קלע 7.6 נקודות למשחק כמחליפו מהספסל של קובי בראיינט.

בתחילת עונת  חתם על חוזה בדנוור נאגטס, אך כבר לאחר 10 משחקים שוחרר מהקבוצה ולמעשה פרש ממשחק.

## קישורים חיצוניים

## הערות שוליים

קטגוריה:אמריקאים ילידי קליפורניה
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:קליפורניה: כדורסלנים
קטגוריה:כדורסלני אוניברסיטת נבדה בלאס וגאס
קטגוריה:בחירות דראפט של מינסוטה טימברוולבס
קטגוריה:כדורסלני מינסוטה טימברוולבס
קטגוריה:כדורסלני פורטלנד טרייל בלייזרס
קטגוריה:כדורסלני אטלנטה הוקס
קטגוריה:כדורסלני לוס אנג'לס לייקרס
קטגוריה:כדורסלני דנוור נאגטס
קטגוריה:זוכי תחרות ההטבעות של ה-NBA
קטגוריה:אוקלנד (קליפורניה): אישים
קטגוריה:אמריקאים שנולדו ב-1971
סלבוכרוס

**סלבוכרוס** (שם מדעי: *Celebochoerus*) הוא סוג נכחד של יונק ממשפחת החזיריים שהיה דומה במראהו לבבירוסה המודרנית. הוא חי בין המיוקן לפליסטוקן לפני 2.588-9.781 מיליון שנה.

המאובנים של חזיר זה התגלו לראשונה ב-1848 באי סולאווסי (שהיה קרוי אז סלבס בפי האירופאים, ומכאן השם המדעי) שבאינדונזיה וכן בלוזון שבהפיליפינים.
## מאפיינים
זה היה חזיר גדול בעל חטים גדולות וארוכות באורך 90 סנטימטרים ואשר הזכירו חטי ממותה (אלא שנעו מהלסת בשיפוע כלפי מעלה), אך היה בעל רגליים קצרות יחסית. למרות הדמיון בינו לבבירוסה המודרנית הוא אינו נחשב קרוב ולמעשה לא קרוב לאף חזיר מודרני. זה היה חזיר גדול שהגיע לגובה מטר בכתפיו ולמשקל של 200–300 קילוגרם בממוצע. גודלו נבע כנראה מענקיות איים, בה עקב חוסר טורפים ותחרות המין היה יכול לגדול לממדים גדולים.

ייתכן שמין זה נדחק עם הצלחתם של מכפילי פרסה מוצלחים ממנו ואף מהבבירוסה המודרנית וסוגי חזירים רגילים.

## קישורים חיצוניים

קטגוריה:בעלי חיים שתוארו ב-1948
קטגוריה:טקסונים שתוארו בידי דירק אלברט הויחר
קטגוריה:חזיריים פרהיסטוריים
קטגוריה:מגה-פאונה של הפלייסטוקן באירואסיה
קטגוריה:יונקים שחיו בפליוקן באסיה
קטגוריה:יונקים שחיו בפלייסטוקן באסיה
קטגוריה:מכפילי פרסה שחיו בפליוקן
קטגוריה:מכפילי פרסה שחיו בפלייסטוקן
ראול ג'ורנו

**ראול ג'ורנו** (או **ראול ז'ורנו**, בערבית: **رؤول جورنو**, בצרפתית: **Raoul Journo**; תוניס, 18 בינואר 1911 – פריז, 22 בנובמבר 2001, ז' בכסלו תשס"ב) היה יהודי-תוניסאי, זמר ומלחין של מוזיקה ערבית-אנדלוסית. יחד עם עמיתו המוסלמי עלי ריאחי, היה הזמר הערבי הפופולרי ביותר של המאה העשרים בתוניסיה.

## קורות חיים
ראול ג'ורנו נולד בשנת 1911 בעיר תוניס למשפחה יהודית ספרדית־תוניסאית. כבר בילדותו ניכר כישרונו המוזיקלי, והוא החל לשיר מגיל צעיר מאוד בבתי כנסת ובאירועים משפחתיים. בגיל תשע הופיע לראשונה בפני קהל רחב וזכה להכרה כילד פלא בעל קול טנור צלול.

בשנות ה־30 החל להשתלב בחיי התרבות בתוניסיה, שהייתה אז מרכז חשוב של מוזיקה ערבית קלאסית ואנדלוסית. הוא הופיע ברדיו התוניסאי ובמועדונים מקומיים, והפך בהדרגה לדמות מוכרת בזירה המוזיקלית. ג'ורנו שלט במיוחד בז'אנר ה־עֲרוּבִּי (שירה בדואית מסורתית) וב־תַעְלִיל (שירי הלל לאירועים משפחתיים), והצליח לשלב אותם בסגנון אישי שייחד אותו מאומנים בני דורו.

במהלך הקריירה שיתף פעולה עם אמנים בולטים בתוניסיה, בהם הזמרת לואיזה תוניסיה והזמר עלי ריאחי, שנחשב ל"מתחרה" אך גם שותף ליצירה המוזיקלית. הקלטותיו הראשונות נעשו בחברת התקליטים **Dounia**, בבעלותו של אל-כחלאווי א-תונסי, והפכו לנכסי צאן ברזל במוזיקה התוניסאית.

לאחר עצמאות תוניסיה ב־1956 השתנה מעמדם של יהודי המדינה, ורבים מהם היגרו לצרפת. בשנת 1965 עבר גם ג'ורנו להתגורר בפריז, שם המשיך להופיע בפני קהילות מהגרים צפון־אפריקאיות ויהודיות, והפך לדמות מוערכת במעגל התרבותי של יהודי המגרב בצרפת.

ג'ורנו נודע גם בזיקתו לזהות היהודית־תוניסאית. רבים משיריו שולבו בפיוטים ובתפילות יהודיות מסורתיות, בעיקר בקהילות יוצאי תוניסיה בצרפת ובישראל. המנגינות שחיבר הפכו לחלק מן הרפרטואר המוכר בבתי הכנסת, ולעיתים בוצעו לצדו של רפרטואר של זמרים ערבים קלאסיים דוגמת פריד אל־אטרש.

במהלך חייו זכה להוקרה רשמית מתוניסיה על תרומתו לשימור ולפיתוח המורשת המוזיקלית הערבית־אנדלוסית. ממשלת תוניסיה הגדירה אותו כאחד השומרים הבולטים של המוזיקה המסורתית במאה ה־20.

ראול ג'ורנו נפטר בפריז ב-22 בנובמבר 2001. לפי בקשתו הועלה ארונו לישראל והוא נקבר בהר הזיתים בירושלים.

## הוקרה ותארים
ג'ורנו קיבל עיטורים משמעותיים — התואר "Officier de l’Ordre du mérite culturel"  מתוניסיה, וכן "מסדר האמנויות והספרות" מצרפת

## לקריאה נוספת
* Raoul Journo, Ma vie par ma fille Flavie, Paris, Biblieurope, 2002, 263 p.

## קישורים חיצוניים

* 
* 

## הערות שוליים

קטגוריה:זמרים יהודים תוניסאים
קטגוריה:אומנים יהודים שפעלו בארצות ערב
קטגוריה:מוזיקאים יהודים
קטגוריה:מלחיני מוזיקה יהודית
קטגוריה:תוניסאים שנולדו ב-1911
קטגוריה:נפטרים ב-2001
יחסי סנט לוסיה – ספרד

**יחסי סנט לוסיה–ספרד** הם היחסים הדיפלומטיים הרשמיים שבין **[[סנט לוסיה]]** לבין **[[ספרד|ממלכת ספרד]]**.

## סקירה כללית
כריסטופר קולומבוס האיטלקי בשירות ספרד הגיע לאי ב-13 בדצמבר 1502 במהלך מסעו הרביעי. ה-13 בדצמבר הוא יום לוסיה הקדושה וכך קיבל האי את שמו - סנט לוסיה.

היחסים שבין ספרד לסנט לוסיה כוננו ב-2 במאי 1986. מאז קיץ 2015 ישנו דיפלומט ספרדי תושב בסנט לוסיה המהווה את ראש סניף שגרירות ספרד בקסטריז, עיר הבירה. השגרירות כפופה לשגרירות הספרדית בטרינידד וטובגו ודה יורה נמצאת בדרג הקונסולרי (מעין קונסוליה משודרגת מעמד).

במרץ 2014 החלו שתי המדינות לדון על חתימת הסכם פטור מוויזה לדרכונים דיפלומטיים. פטור מאשרת תייר כבר קיים בין חברות אמנת שנגן לבין סנט לוסיה.

## אמנות והסכמים
* 26 בספטמבר 2014 - הסכם שיתוף פעולה פוליטי בין ממלכת ספרד לבין סנט לוסיה.
* דצמבר 2014 - הסכם שיתוף פעולה תרבותי ושפתי בין החברה הקריבית המזרחית לבין הסוכנות הספרדית לשיתוף פעולה בינלאומי.

## נציגויות דיפלומטיות
* סנט לוסיה אינה מיוצגת בספרד, הן בדרג השגרירות והן בדרג הקונסולרי. סנט לוסיה האמינה את שגרירותה שבלונדון, בירת הממלכה המאוחדת על ספרד.
* ספרד אינה מיוצגת בסנט לוסיה בדרג השגרירות. ספרד מיוצגת בסנט לוסיה בדרג הקונסולרי באמצעות קונסוליה שהיא מחזיקה בקסטריז, בירת המדינה.

## קישורים חיצוניים
* Ficha de Santa Lucia, אתר משרד החוץ של ספרד

## הערות שוליים

קטגוריה:ערכים ללא קטגוריות פיזיות - יחסי חוץ
קרל וארנט

**קרל פטר וארנט** (בדנית: **Carl Peter Værnet**; 28 באפריל 1893 – 25 בנובמבר 1965) היה רופא דני ששירת במחנה הריכוז בוכנוואלד. הוא ערך ניסויים רפואיים באסירי המחנה, בעיקר התנסה עם הורמונים שונים וניסה לרפא הומוסקסואליות על ידי הזרקת הורמונים סינתטיים לאשכי גברים. ביצוע מחקריו וניסויו האכזריים במחנה אושרו על ידי היינריך הימלר.

## כרופא אזרחי
וארנט קיבל את הדוקטורט שלו בקופנהגן ושם החל לעסוק ברפואה. הוא עבר קורסים והשתלמויות רבות בגרמניה, צרפת והולנד בתחום הטיפולים ההורמונליים. בשנות ה-30 של המאה ה-20 הוא הצטרף למפלגה הנאצית הדנית, אך הקריירה שלו כרופא דעכה עקב איכות ירודה של מחקריו וכן מפני שבארצו הוא נחשד כמשתף פעולה עם אנרכיסטים. כדי להמשיך את מחקריו בתחום ההורמונים, הוא הוצג לרופא ואיש האס אס ארנסט רוברט גרוויץ על ידי זמר האופרה הלגה רוזוhנגה. לאחר מכן מקורביו הציגו אותו בפני היינריך הימלר והוא קיבל מידיו משרה רפואית בפראג בתחילת שנת 1944.

## בוכנוואלד
בין יוני לדצמבר 1944 נכח וארנט במחנה הריכוז בוכנוואלד, הוא ביצע ניסויים רפואיים ב-17 אסירים, בהם הוזרקו חומרים כימיים לאשכיהם. אם כי אף אחד מן האסירים לא מת מן הניסויים עצמם, שניים מהם נותרו עם נכות רפואית תמידית עקב זיהומים. אין עדויות שתומכות בכך שמי מן האסירים עבר תהליך של עיקור. תוצאות מחקריו לא היו חד משמעותיות, וסר חינו בעיני הממונים עליו.

## כאסיר נמלט
לאחר המלחמה, הוא נלכד בקופנהגן ותוחקר בבית ספר מקומי. אם כי הרשויות הדניות רצו להעמידו לדין בגין קשריו עם אנשי אס אס, הוא זייף התקף לב ונמלט מהם. נראה כי הוא ניסה למכור את ממצאי מחקריו לחברת דופונט בשנת 1946. לאחר מכן נמלט לברזיל ומשם לבואנוס איירס, ארגנטינה, שם מת בשנת 1965.

קטגוריה:דנים משתפי פעולה עם הנאצים
קטגוריה:רופאים דנים
קטגוריה:סגל מחנה בוכנוואלד
קטגוריה:ניסויים בבני אדם על ידי הנאצים: פושעים
קטגוריה:פושעי מלחמה נאצים שנמלטו לאמריקה הדרומית
קטגוריה:רדיפת הומוסקסואלים בגרמניה הנאצית
קטגוריה:מהגרים לארגנטינה
קטגוריה:בוגרי אוניברסיטת קופנהגן
קטגוריה:ילידי 1893
קטגוריה:נפטרים ב-1965
פסגת קאסאטלי

**פסגת קאסאטלי** (באנגלית: **Casatelli Peak**) היא פסגה בהרי ריוונס ברכס בריטניה שבאנטארקטיקה.

הפסגה מצויה בקצהו של הרכס המערבי היורד מפסגת אדמס.

גובהה של פסגת קאסאטלי 1,600 מטרים מעל פני הים.

הפסגה ממוקמת כ-4 קילומטרים מזרחית לפסגת פריצ'רד.

## היסטוריה
### מקור השם
הפסגה נקראת על שמו של רב-סמל מייקל אף. קאסאטלי (Michael F. Casatelli), ששירת בגף המטוסים ה-109 כאחראי על הפעילות הרפואית בעת העברת הפעלת מטוסי הלוקהיד LC-130 מצי ארצות הברית, למשמר הלאומי האווירי של ארצות הברית.

## קישורים חיצוניים
* פסגת קאסאטלי באתר הסקר הגאולוגי של ארצות הברית
* פסגת קאסאטלי באתר הגאזט האנטארקטי של ממשלת אוסטרליה
* פסגת קאסאטלי באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור פסגת קאסאטלי
* מפת אזור פסגת קאסאטלי
* קורות חייו של מייקל קאסאטלי באתר leaderherald

## הערות שוליים

קאסאטלי
קאסאטלי
Biografisch Portaal

ה-**Biografisch Portaal** (הפורטל הביוגרפי) היא יוזמה של מכון הויגנס להיסטוריה של הולנד (Huygens Instituut voor Nederlandse Geschiedenis) בהאג. מטרת המיזם הוא הנגשת טקסט ביוגרפי הולנדי, החל מראשית ההיסטוריה עד לעת החדשה.

המיזם החל בפברואר 2010, עם כ-40,000 ביוגרפיות שהומרו לפורמט דיגיטלי. בשנת 2012 כלל המיזם רשימה של 80,206 אנשים מ-125,592 ביוגרפיות שונות.

המונח "הולנד" (Netherlands) בהקשר זה כולל גם את הקולניות לשעבר של הולנד, והמונח אנשים מתייחס הן לאנשים ילידי הולנד והקולוניות שלה והן לאנשים שהיו פעילים בהולנד והקולוניות. נכון ל-2011, רק ביוגרפיות על אנשים שאינם עוד בין החיים נכללות במיזם.

המיזם מנוהל בהתאם לסטנדרטים של Text Encoding Initiative , והגישה למיזם היא חינמית וחופשית באמצעות ממשק אינטרנטי.

המיזם הוא מיזם משותף של עשרה גופי מדע ותרבות שונים בהולנד, כשמכון הויגנס מרכז את המיזם.

בין הגופים היוזמים ניתן למנות את המכון ההולנדי להיסטוריה של האמנות, שאף שוכן עמו באותו בניין, ועוד.

בנוסף למידע הדיגיטלי, הוציא לאור המכון מספר יצירות בדפוס, בין השאר את יצירתו של אברהם ג'ייקוב ון דר אה (1792–1857), המילון הביוגרפי ההולנדי הראשון.

## קישורים חיצוניים
* 

קטגוריה:הולנד: תרבות
קטגוריה:קיטלוג
פארק קייב-רוס

**פארק קייב-רוס** (באוקראינית: **Парк Київська Русь**) הוא מתחם תרבותי, מסחרי ובידור בכפר קופצ'יב, מחוז קייב, אוקראינה. הפארק נפתח בשנת 2008 בתוך אתר ששחזר את הקרמלין של קייב שהיה קיים במאה החמישית עד המאה השמינית לספירה על ידי ועדת מומחים בנושא. האתר משמש גם בתור מוזיאון פעיל ומרכז לשעשועים.

## גלריה

קובץ:Забороли Древнього Києва.jpg|
|ממוזער|
קובץ:Передгороддя та княжі трибуни.jpg|
קובץ:Василівська церква.jpg|
|
קובץ:Ярославові ворота.jpg|
קובץ:Садиба заможного киянина - ювеліра.jpg|
קובץ:Корчма.jpg|
קובץ:Вежа-повалуша.jpg|
קובץ:Терем Ярослава Мудрого.jpg|
|
|
|
|
|



## פנורמה

## ראו גם
* קרמלין איזמאילובו

## קישורים חיצוניים

* 
* קטגוריה:אוקראינה: תרבות
* קטגוריה:מוזיאונים להיסטוריה
קטגוריה:מחוז קייב
יחסי מלטה–ספרד

**יחסי מלטה–ספרד** הם היחסים הדיפלומטיים הרשמיים שבין **[[מלטה|רפובליקת מלטה]]** לבין **[[ספרד|ממלכת ספרד]]**.

## סקירה כללית
היחסים הדיפלומטיים הרשמיים שבין רפובליקת מלטה לבין ממלכת ספרד כוננו ב-1977. שתי המדינות הן חברות מלאות ב ובאיחוד מדינות הים התיכון.

ב-2009 נשלחה קבוצה ממשטרת ספרד למלטה על מנת להילחם בהגירה הבלתי חוקית למלטה של ספרדים. במלטה קיים בית תרבות ספרדית-מלטזית בעיר בלזן. בינואר 2007 נחתמה ונכנסה לתוקפה אמנת מס בין מלטה לבין ספרד.

## נציגויות דיפלומטיות
* ספרד מיוצגת במלטה בדרג השגרירות באמצעות שגרירות שהיא מחזיקה בטא' שביאש (דה יורה בולטה, בירת המדינה).
* מלטה מיוצגת בספרד בדרג השגרירות באמצעות שגרירות שהיא מחזיקה במדריד. מלטה מיוצגת בספרד גם בדרג הקונסולרי באמצעות שבע קונסוליות שהיא מחזיקה בערים: בילבאו, אוביידו, פלמה דה מיורקה, סנטנדר, סביליה, ולנסיה, וויגו.

## קישורים חיצוניים

* Ficha de Malta, משרד החוץ של ספרד

## הערות שוליים

קטגוריה:ערכים ללא קטגוריות פיזיות - יחסי חוץ
יעקב ניצן (נציב שירות המדינה)

**יעקב ניצן** (29 בנובמבר 1921 - יוני 2015) היה נציב שירות המדינה בשנים 1968–1977.

## ביוגרפיה
נולד כיעקב ריצ'מן ברובנו. עלה עם משפחתו לארץ ישראל בשנת 1935 ולמד באוניברסיטה העברית מדעי המדינה ויחסים בינלאומיים. התגורר בפלורנטין והיה מפקד בהגנה בחי"ש תל אביב. במלחמת העצמאות הוא היה קצין מנהלה בחטיבת גבעתי.

בתחילת 1952 מונה לסגן מנהל אדמיניסטרטיבי של תה"ל. בהמשך היה עובד מנהלתי בכיר במשרד הביטחון. בראשית 1958 מונה לממונה על הכספים והמינהל בקונסוליה הישראלית בניו יורק. בתפקידו זה, היה אחראי מנהלתי על הנציגויות הישראליות ברחבי ארצות הברית ויבשת אמריקה. הוא שב לישראל באוקטובר 1961 ובדצמבר 1961 מונה לסמנכ"ל משרד החוץ לענייני מנהל. ביולי 1965 יצא לגרמניה להכין את הקמת שגרירות ישראל בבון. בסוף 1967 הוא סיים את תפקידו כסמנכ"ל משרד החוץ והגיש מועמדות להיות נציב שירות המדינה. 

באפריל 1968 החליטה הממשלה על מינויו לנציב שירות המדינה החל מיוני 1968. בשנת 1969 הוא חתם על תקנות המאפשרות לעובד מדינה להמשיך לעבוד לאחר הגעה לגיל הפנסיה במשך עד שנתיים נוספות, גם אם אינו נחשב עובד חיוני. במסגרת תפקידו עמד ניצן בראש ועדה לבדיקת ההוראות לגבי פעילות פוליטית של עובדי מדינה שהוקמה בסוף 1971. ניצן סיים את כהונתו לאחר המהפך ועלו טענות שהוא הודח. ניצן הכחיש טענות אלו וטען שביקש לסיים את כהונתו עוד לפני הבחירות.

באוקטובר 1977 מונה ליו"ר מועצת המנהלים של עמידר.

## חיים אישיים
בשנת 1946 נשא לאשה את חוה ברלב, ממנה התאלמן ב-2010. לבני הזוג נולדו שתי בנות רויטל (טלי) גרוס, שהייתה פרופסור חבר בבית הספר לעבודה סוציאלית באוניברסיטת בר-אילן, ותמי אליאב.

נפטר ביוני 2015, והובא למנוחות לצד אשתו חווה בבית העלמין בקיבוץ מעלה החמישה.

## הערות שוליים

קטגוריה:נציבי שירות המדינה
קטגוריה:עובדי משרד החוץ
קטגוריה:עובדי משרד הביטחון
קטגוריה:דירקטורים ישראלים
קטגוריה:אנשי העלייה החמישית
קטגוריה:פלורנטין: אישים
קטגוריה:קטמון: אישים
קטגוריה:אישים הקבורים במעלה החמישה
קטגוריה:ישראלים שנולדו ב-1921
קטגוריה:ישראלים שנפטרו ב-2015
Ẽfini MS-8

**Ẽfini MS-8** (נכתב גם: **ɛ̃fini MS-8**) היא מכונית סלון מתוצרת חטיבת רכבי היוקרה **ɛ̃fini** , חברת בת של יצרנית הרכב היפנית **[[מאזדה]]** אשר יוצרה בין השנים 1992–1997 ביפן.

## "Ẽfini MS-8"
* מבטאים "Ẽfini" כמו המילה הצרפתית infini, השם כתוב עם טילדה מעל האות היוונית ɛ̃, גם עם אות יוונית קטנה ɛ̃fini (כמו ב- ɛ̃).
* 4 דלתות.
* 5 נוסעים.
* מנוע קדמי.
* מנוע בנזין.
* סוג הנעה: הנעה קדמית.
* דגם "Ẽfini MS-8" צולם לסרט "Monday" שיצא לאקרנים בשנת 2000.

## גלריה

קובץ:Ẽfini MS-8 003.JPG | דגם "Ẽfini MS-8"
קובץ:Ẽfini MS-8 001.JPG | דגם "Ẽfini MS-8"
קובץ:Ẽfini MS-8 002.JPG | דגם "Ẽfini MS-8"
קובץ:Mazda enfinims-8 mbep 20grand-air 1 f.jpg | דגם "Ẽfini MS-8"
קובץ:1992 Ẽfini MS-8 2.5 V6 doors.JPG | דגם "Ẽfini MS-8", שנת 1992
קובץ:1992 Ẽfini MS-8 2.5 V6 int.JPG | דגם "Ẽfini MS-8", שנת 1992 - מבט לתא הנהג


## ראו גם
* מאזדה

## קישורים חיצוניים

## הערות שוליים

קטגוריה:מכוניות סלון
קטגוריה:דגמי מכוניות שהושקו ב-1992
קטגוריה:כלי רכב יפניים